Sara Gregory

Actores o Gymraes yw Sara Lloyd-Gregory (ganwyd 19 Awst 1986), sydd hefyd yn cael ei adnabod fel Sara Gregory. Mae hi'n adnabyddus am nifer o rannau mewn dramâu Cymraeg ar S4C gan gynnwys Con Passionate, Blodau, Byw Celwydd a rhan blaenllaw yn y gyfres ddrama Alys ar S4C. Mae'n fwy hysbys i gynulleidfaoedd yng Ngogledd America am ei rôl fel Allison yn narllediad HBO o gyfres Sky1, Thorne: Sleepyhead.

Bywyd cynnar
Fe'i ganwyd yn Rhydaman yn ferch i'r canwr a digrifwr Adrian Gregory. Fe astudiodd bale ers oedd yn dri mlwydd oedd a roedd ei bryd ar fynd i byd dawns. Aeth i Ysgol Gynradd Gymraeg Rhydaman ac Ysgol Gyfun Maes-yr-Yrfa. Ar ôl mynd i Goleg Gorseinon i astudio celfyddyd perfformio cymerodd fwy o ddiddordeb mewn drama. Aeth ymlaen i astudio yng Ngholeg Brenhinol Cerdd a Drama Cymru.

 Gyrfa 
Roedd ei ymddangosiad cyntaf yn 2003 yn Stopping Distance, ffilm am gang treisiol lle mae'n ymddangos fel merch yn ei harddegau o'r enw Melanie.

Yn 2004, ymddangosodd ar lwyfan, y tro hwn fel Julie Osman—merch yn ei arddegau gyda tad Mwslimaidd o Dwrci a gafodd ei lofruddio gyda cymhelliad hiliol—yn A Way Of Life.

Yn 2006, gwnaeth ymddangosiad mewn ffilm ddadleuol gan bortreadu rôl merch o'r enw Serena yn Little White Lies. Roedd y ffilm yn gomedi a oedd yn dangos hiliaeth a oedd, fel A Way of Life, wedi ei ffilmio yn Ne Cymru.

Yn ddiweddarach y flwyddyn honno, bu'n serennu yn y bennod Torchwood "Day One" fel merch ifanc o'r enw Carys Fletcher sy'n cael ei meddu gan fod arallfydol sy'n bwydo oddi ar ynni orgasmic.

Yn 2007, daeth yn un o gast rheolaidd y ddrama Belonging ar BBC Wales, yn chwarae Nadine Weaver.

Yn 2008, chwaraeodd y prif ran benywaidd mewn cynhyrchiad o Romeo and Juliet yn y Theatr Newydd, Caerdydd.

Yn 2011, serennodd fel Alys yn y gyfres deledu o'r un enw, Alys ar S4C. Dychwelodd yn yr ail gyfres a ddarlledwyd yn hwyr yn 2012. Ni bu sôn am unrhyw gyfresi pellach.

Yn 2013, enillodd Sara wobr Actores Gorau BAFTA Cymru am ei rhan fel Alys.

 Ffilmyddiaeth 
Ffilm
 Blwyddyn Teitl Rhan Cyfarwyddwyd gan 2003 Ffordd o Fyw Julie Osman Amma Asante 2006 Little White Lies Serena Caradog W. James 2008 Affinity Madeleine Tim Fywell 2010 S. N. U. B! Anna Jonathan Glendening 2010 Patagonia Chica del Valle Marc Evans 2013 Another Me Wraig â babi Isabel Coixet 2014 Get Up and Go Ella Brendan Grant
 Teledu
 Blwyddyn Teitl Rhan Nodiadau 2003 Shopping Distance Melanie Ffilm deledu 2006 Torchwood Carys Fletcher Pennod— "Day One" 2007 Y Pris Llio Edwards 4 pennod 2008 Belonging Nadine 7 pennod 2008 Tess of the d'Urbervilles Nancy Darch Cyfres fer - pennod 1 2008 Con Passionate Ellen Wynne Cyfres ddrama S4C 2009 Doctors Carmel Coates Pennod — "Innocent" 2009 Blodau Cat Drama S4C 2009 Sleep with Me Young Lelia Ffilm deledu 2010 Being Human Amy McBride Pennod— "All God's Children" 2010 Thorne: Sleepyhead Alison Willets Penodau 1–3 2011 Bloody Nora Amy Ffilm deledu 2011–2012 Alys Alys Prif rhan
2 gyfres - 16 pennod 
Gwobr BAFTA Cymru am Actores Gorau (2013) 2013 Doctors Olwyn Prytherch Pennod — "The Liars of Letherbridge" 2013 Hinterland Catrin JohnPennod un 2016 Byw Celwydd Lowri Ogwen Jones Cyfres ddrama S4C 2023 Yr Amgueddfa Annette Cyfres ddrama S4C 2024 Creisis Janette Cyfres ddrama S4C

 Cyfeiriadau 

 Dolenni allanol 



Categori:Genedigaethau 1986
Categori:Actorion teledu o Gymru
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Pobl addysgwyd yn Ysgol Gyfun Maes-yr-Yrfa
Categori:Cyn-fyfyrwyr Coleg Brenhinol Cerdd a Drama Cymru
Categori:Enillwyr Gwobr BAFTA Cymru